Pikkukääpiökoi

Pikkukääpiökoi (Stigmella nylandriella) on erittäin pieni kääpiökoiden heimoon kuuluva perhoslaji. Se muistuttaa sekä toukkana että aikuisena melko paljon hitukääpiökoita (Stigmella magdalenae) ja aitakääpiökoita (Stigmella oxyacanthella).

 Koko ja ulkonäkö 
Pikkukääpiökoi on kellertävän harmaa perhonen, jonka kiiltävien etusiipien tummemmassa kärkiosassa on violettia sävyä. Siipiväli on 4,5–5,0 mm. Takasiivet ovat harmaat, mutta siipiripsissä on ruskeaa sävyä. Tuntosarvet ovat pituudeltaan puolet etusiiven pituudesta ja niiden tyvellä on valkoinen tupsu. Päälaella on kellertävän ruskea, karvamaisten suomujen tupsu.http://www2.nrm.se/en/svenska_fjarilar/s/stigmella_nylandriella.htmlhttp://www.ukmoths.org.uk/show.php?bf=103Nationalnyckeln till Sveriges flora och fauna: Fjärilar: Käkmalar–säckspinnare. . s. 158–159.

Toukka on väriltään kirkkaanvihreä.

 Levinneisyys ja lentoaika 
Pikkukääpiökoita tavataan Länsi- ja Keski-Euroopasta Skandinavian eteläosiin ja idässä Volgalle saakka. Suomessa sitä tavataan laajalti koko maassa aivan pohjoisinta Lappia lukuun ottamatta, mutta laji ei ole erityisen yleinen. Perhoset ovat lennossa toukokuun lopulta kesäkuun keskivaiheille saakka.Perhoswiki

 Elinympäristö ja elintavat 
pienoiskuva|Toukan kaivertamaa miinaa pihlajan lehdessä.
Perhonen elää metsissä ja hakamailla.

Naaras munii munat yksitellen lehden alapinnalle, lähelle keskiruotia. Toukka elää heinäkuussa kovertaen käytävämiinaa ravintokasvin lehden sisälle. Miina seuraa lehden reunaa, kunnes suuntautuu keskiruotia kohti ja jatkuu vähitellen levenevänä keskiruodin vieressä. Käytävän keskellä näkyvä ulostevana hajoaa usein.http://www.leafmines.co.uk/html/Lepidoptera/S.nylandriella.htmhttp://www.bladmineerders.nl/minersf/lepidopteramin/stigmella/nylandriella/nylandriella.htm  Pikkukääpiökoin tekemän miinan erottaminen aitakääpiökoin miinasta tapahtuu helpoimmin ajankohdan perusteella, sillä pikkukääpiökoin toukka miinaa keskellä kesää, jälkimmäinen laji vasta syksyllä.

Lajin tieteellinen nimi on annettu suomalaisen biologin William Nylanderin mukaan.

 Ravintokasvi 
Toukka elää ruusukasveilla, erityisesti kotipihlajalla (Sorbus aucuparia), ruotsinpihlajalla (Scandosorbus intermedia) sekä omenapuilla (Malus).

 Lähteet 

 Aiheesta muualla 
 Bestimmungshilfe des Lepiforums 
 microlepidoptera.nl  

Luokka:Stigmella